Source: http://docplayer.fi/4419898-Luonnonmukainen-tuotanto-1.html
Timestamp: 2017-11-21 01:46:06+00:00
Document Index: 24315857

Matched Legal Cases: ['kko ', 'kko ', 'kko ', 'kko ', 'Tuomioistuin ', 'kko ', 'kko ']

Luonnonmukainen tuotanto 1 - PDF
Download "Luonnonmukainen tuotanto 1"
Jaakko Jarkko Koskinen
1 Eviran ohje 18219/5 Luonnonmukainen tuotanto 1 Yleiset ja kasvintuotannon ehdot Elintarviketurvallisuusvirasto Evira
3 Eviran ohje 18219/5 Luonnonmukainen tuotanto 1 Yleiset ja kasvintuotannon ehdot 5. painos
4 Eviran ohje 18219/5 Käyttöönotto: Raja- ja luomuvalvontayksikkö Hyväksyjä Esittelijä Jaostopäällikkö, ylitarkastaja Beata Meinander Ylitarkastaja Sampsa Heinonen Jakelu: Julkaisu on saatavilla Eviran internetsivuilta osoitteesta Painettua julkaisua voi kysyä Eviran raja- ja luomuvalvontayksiköstä puh
5 Lukijalle Valvonta kuuluu olennaisena osana luomutuotantoon. Valvonnan tarkoituksena on luoda ja lisätä kuluttajien luottamusta luonnonmukaista tuotantoa kohtaan. Valvonta takaa myös reilun kilpailun edellytykset luomutilojen välille, kun kaikki noudattavat samoja sääntöjä. Luonnonmukaisessa tuotannossa olevat tilat tarkastetaan vuosittain. Luomutuotanto 1 Yleiset ja kasvintuotannon ehdot sisältää kaikkia alkutuotannon tuotantosuuntia koskevia vähimmäisvaatimuksia sekä luonnonmukaisen kasvintuotannon ehdot. Tähän ohjeeseen on päivitetty vuosina tulleita muutoksia. Muutetut kohdat ohjeen edelliseen 4. painokseen (Eviran ohje 18219/4, ) tunnistaa sinisestä tekstistä. Eviran internetsivuille (www.evira.fi > Lomakkeet ja ohjeet > Luomu) on koottu tärkeimmät luonnonmukaisessa tuotannossa tarvittavat lomakkeet. Lomakkeet on laadittu helpottamaan viljelyn dokumentointia, mutta dokumentoinnin voi hoitaa myös muilla tavoilla. Esimerkiksi soveltuvia tietokoneohjelmia voidaan käyttää, kunhan kaikki vaaditut asiat on kirjattu ylös. Tuotantoehdoissa mahdollisesti havaittavista epäselvyyksistä voi ilmoittaa Elintarviketurvallisuusviraston Raja- luomuvalvontayksikköön osoitteella Mustialankatu 3, Helsinki, sähköpostiosoitteella tai puhelimitse. Elintarviketurvallisuusvirasto Evira Tässä ohjeessa ovat luonnonmukaista tuotantoa koskevat yleiset ja kasvintuotannon ehdot. Yleiset ehdot koskevat kaikkia luonnonmukaisen tuotannon tuotantosuuntia. Muita tuotantosuuntia koskevat erityisohjeet on julkaistu omissa ohjeissaan. Kaikki ohjeet on julkaistu Elintarviketurvallisuusvirasto Eviran internetsivuilla Viranomaisen toiminnan tulee perustua laissa olevaan toimivaltaan ja viranomaistoiminnassa tulee tarkoin noudattaa lakia. Viranomaisohjeet eivät ole oikeudelliselta luonteeltaan muita viranomaisia tai toimijoita sitovia. Viime kädessä lainsäädännön soveltamista koskevat kysymykset ratkaisee tuomioistuin. Tässä ohjeessa on sekä lainauksia lainsäädännöstä että tulkintoja lainsäädännön soveltamisesta. Tulkinnat on erotettu kursiivilla. Ohjeessa esitetyt tulkinnat ovat Eviran näkemyksiä siitä, miten lainsäädäntöä tulisi soveltaa. Nämä luonnonmukaisen tuotannon ohjeet noudattavat neuvoston asetuksen (EY) 834/2007 ja komission asetuksen (EY) 889/2008 vähimmäisvaatimuksia ja niitä on noudatettava kaikilla luomuvalvontaan kuuluvilla peltolohkoilla riippumatta siitä onko tilalla ympäristötuen erityistukeen kuuluva luomutukisopimus. 3
6 Sisällysluettelo LUKIJALLE SOVELLETTAVAT SÄÄDÖKSET MÄÄRITELMÄT VALVONTAJÄRJESTELMÄÄN LIITTYMINEN Valvontajärjestelmään liittyminen Hakemus valvontajärjestelmään liittymiseksi Alkutarkastus Valvontajärjestelmään hyväksyminen TUOTANTOYKSIKÖN/TILAN MÄÄRITTELY SUUNNITELMAT Luomusuunnitelma Vuosittainen tuotantosuunnitelma TUOTANTOTARKASTUKSET Luomutodistus eli asiakirjaselvitys SEURAAMUKSET JA MUUTOKSENHAKU Muutoksenhaku MUUTOKSET TILAN TOIMINNASSA TAI OLOSUHTEISSA Tuotantosuunnan liittäminen tai vaihtaminen Muut muutokset Valvonnasta eroaminen MUUNTOGEENISTEN ORGANISMIEN (GMO) KIELTO TUOTTEIDEN VARASTOINTI, KAUPPAKUNNOSTUS JA JALOSTUS Tuotteiden kauppakunnostus ja vähäinen käsittely Alhaisen jalostusasteen valmistustoiminta Luomutuotteiden käsittely luomutuotantoyksikön ulkopuolella Alihankintamenettely (rahtityö) Alihankintamenettelyn soveltaminen tuotteiden valmistamiseen Alihankintayritys luomuvalvontaan kuuluvana toimijana Tavanomaisten tuotteiden varastointi ja käsittely luomutuotantoyksikössä Rahtikuivaus tai varastointi toisen osapuolen lukuun TUOTTEIDEN MERKITSEMINEN LUOMUTUOTETUIKSI Pakolliset pakkausmerkinnät Vapaaehtoiset merkinnät Tuotteet, joiden osalta epäillään, että ne eivät täytä luomuvaatimuksia TUOTTEIDEN KULJETUS Tuotteiden kuljetus suljetuissa pakkauksissa Tuotteiden kuljetus sulkemattomissa tuissa pakkauksissa tai säiliöissä Luomutuotteiden keräily ja kuljetus valmistusyksiköihin
7 13 MUISTIINPANOT Varastokirjanpito Kasvulohkokohtaiset muistiinpanot SIIRTYMÄVAIHE Siirtymävaiheen määräytyminen Siirtymävaiheen lyhentäminen tai pidentäminen MAAN HOITO JA VILJELYKIERTO Eviran tulkinta viljelykierrosta Eviran tulkinta siirrosmaan käytöstä LANNOITUS Täydennyslannoitus Lannan käsittely ja käyttö Muut täydennyslannoitteet KASVINSUOJELU Kasvintuotannossa käytettävät puhdistus- ja desinfiointiaineet RINNAKKAISVILJELY Rinnakkaisviljely luomuyksikön sisällä Rinnakkaisviljely luonnonmukaisen ja tavanomaisen tuotantoyksikön välillä Samaa tai toisistaan huonosti erottuvat lajikkeet Rinnakkaisviljelylupa LISÄYSAINEISTOT Luonnonmukaisesti tuotetun lisäysaineiston rekisteri Toimijakohtainen poikkeuslupa tavanomaisen lisäysaineiston käyttöön Elintarviketurvallisuusviraston päätös luvasta käyttää tavanomaisesti tuotettua lisäysaineistoa luomutuotannossa Siemenseokset Uuden lisäysaineiston tuotanto KASVIHUONE- JA SIENIMÖTUOTANTO Kasvihuoneet Tilan ja kasvihuoneen jakaminen yksiköihin Luomusuunnitelma Viljelykierto, ravinnehuolto ja kastelu Kasvinsuojelu Kasvien käsittely sadonkorjuun jälkeen Sienimöt LOMAKKEITA JA MALLIASIAKIRJOJA Luomuvalvontaan hakeminen Hakemuslomakkeet eri tuotantosuuntien valvontaan liittymiseksi Luomuaurinkomerkki Ilmoitukset luomuvalvonnalle Luomuvalvonnan lupahakemukset Mallipohjat kasvintuotantoon Tarkastus LIITE 1. Luonnonmukaiseen tuotantoon soveltuvat lannoitteet, maanparannusaineet ja kasvinsuojeluaineet (toimeenpanoasetuksen 889/2008 (EY) N:o liitteet I ja II) 5
8 1 Sovellettavat säädökset Euroopan yhteisöjen neuvoston asetus (EY) 834/2007 (jatkossa neuvoston asetus) ja komission asetus (EY) 889/2008 (jatkossa toimeenpanoasetus) määrittelevät vähimmäisvaatimukset Euroopan unionin alueella luonnonmukaisesti tuotettuina markkinoitaville maataloustuotteille ja elintarvikkeille. Neuvoston asetuksen luomutuotannon valvontaa koskevat säädökset on Suomessa toimeenpantu Euroopan yhteisön yhteisen luonnonmukaisen tuotannon valvonnasta annetun lain 294/2015 ja maa- ja metsätalousministeriön asetuksen 454/2015 luonnonmukaisesta tuotannosta nojalla. Yksityiset tuotantoehdot Neuvoston asetuksen 42 artiklassa tarkoitetut yksityiset standardit tiettyjen eläinlajien, vesikasvien tai mikrolevien luonnonmukaisesta tuotannosta hyväksyy Elintarviketurvallisuusvirasto Evira. Hakemuksen standardin hyväksymisestä sellaisten lajien osalta, joille ei ole vahvistettu yksityiskohtaisia tuotantosääntöjä, voi jättää rekisteröity yhdistys tai muu yhteisö. Yksityisten standardien tulee noudattaa neuvoston asetuksessa ja toimeenpanoasetuksessa säädettyjä periaatteita ja vaatimuksia. Hakemusten käsittely on maksullista. Yksityistä standardia valvotaan samassa valvontajärjestelmässä kuin muutakin luonnonmukaista tuotantoa. 6
9 2 Määritelmät Eräiden käsitteiden määrittely on katsottu tarpeelliseksi erityisen tulkinnanvaraisia tilanteita silmälläpitäen. Kasvihuone: Kasvihuoneella tarkoitetaan tässä ohjeessa kasvintuotantoon tarkoitettua rakennusta jossa on perustukset ja joka ei ole helposti siirrettävissä paikasta toiseen. Kasvihuonetuotanto: Tuotantoa, joka tapahtuu kasvihuoneessa eloperäisellä kasvualustalla. Lanta: (eläinten) lanta voi olla tuotantoeläinlajien, pois lukien viljellyt kalat, ulostetta tai virtsaa kuivikkeiden kanssa tai ilman (sivutuoteasetus 1069/2009). Siten myöskään ihmisperäinen uloste tai virtsa ei sovellu luomutuotannossa sallitun lannoitteen komponentiksi. Luomu: Lyhenne sanasta luonnonmukainen. Luomulanta: Lanta, joka on peräisin luomuyksiköstä jossa harjoitetaan valvottua luonnonmukaista eläintuotantoa. Luonnonmukainen tuotantoyksikkö (luomuyksikkö): Tuotantoyksikkö, jossa harjoitetaan yksinomaan luonnonmukaista tuotantoa tai ollaan pysyvästi siirtymässä luomutuotantoon luomusuunnitelman mukaisesti. Muuntogeeninen organismi (GMO): Mikrobi, kasvi tai eläin, jonka perimää on muutettu geenitekniikan avulla. Muuntogeeniset organismit on määritelty neuvoston direktiivissä 2001/18/EY (Geneettisesti muunnettujen organismien tarkoituksellisesta levittämisestä ympäristöön ja neuvoston direktiivin 90/220/ETY kumoamisesta). Muuntogeenisistä organismeista tuotettu: Tuote, joka on kokonaan tai osittain johdettu muuntogeenisistä organismeista, mutta ei sisällä muuntogeenisiä organismeja tai koostu niistä. Muuntogeenisten organismien tuottama: Tuote, joka on johdettu käyttämällä tuotantoprosessin viimeisenä elävänä organismina muuntogeenistä organismia, mutta joka ei kuitenkaan sisällä muuntogeenisiä organismeja, ei koostu niistä tai ole niistä tuotettu. Siirtymävaihe: aika, jolloin lohkoja on viljeltävä luonnonmukaisen tuotannon vaatimuksin, mutta tuotteiden markkinoiminen luonnonmukaiseen tuotantoon viittaavin merkinnöin ei ole vielä mahdollista. Yksivuotisilla kasveilla siirtymävaiheen pituus on kaksi vuotta ennen kylvöä. Nurmikasveilla aika on kaksi vuotta ennen sadonkorjuuta. Muilla monivuotisilla kasveilla, kuten raparperi, mansikka ja omena siirtymäaika on kolme vuotta ennen sadonkorjuuta. Siirtymävaiheen ensimmäinen vuosi (SV1): Kalenterivuosi, jonka aikana kasvulohkon siirtyminen on aloitettu. Siirtymävaiheen laskeminen voidaan aloittaa aikaisintaan siitä päivämäärästä, jolloin hakemus valvontajärjestelmään liittymisestä on saapunut ELY-keskukselle. Siirtymävaihetuote: Kasvilajista riippumatta vaatimuksena on, että siirtymäaika on kestänyt vähintään 12 kuukautta ennen korjattavaa satoa. Huom! 1. vuoden siirtymävaiheessa olevan kasvulohkon tuotteita ei voi markkinoida siirtymävaiheen tuotteina. Tavanomainen tuotantoyksikkö (tavanomainen yksikkö): Tuotantoyksikkö, jossa harjoitetaan yksinomaan tavanomaista tuotantoa. Teollinen eläinten kasvatus: Teollisesta eläinkasvatuksesta saatavan lannan käyttö luomutuotannossa on kielletty, mutta Euroopan unionilla ei ole virallista määritelmää teolliselle kasvatukselle. Eviran tulkinnan mukaan teollismaiseksi katsotaan myös sellainen tuotanto, jossa eläinmäärä ylittää 2,0 eläinyksikköä hehtaaria kohden tai lannan levitysmäärä olisi yli 170 kg typpeä hehtaaria kohden vuodessa. Lanta ei kuitenkaan ole teollismaista, jos se toimitetaan keskitettyyn lannankäsittelylaitokseen, josta valmiste toimitetaan eteenpäin muualla käytettäväksi. Tila: Tilalla tarkoitetaan yhtenäisesti hoidettuja tuotantoyksikköjä, jotka tuottavat maataloustuotteita. Toimija: Luonnollinen henkilö tai oikeushenkilö, jonka vastuulla on varmistaa, että luonnonmukaisen tuotannon vaatimuksia noudatetaan yritystoiminnassa. 7
10 Tuotantopanos: Tuotantopanoksia ovat tuotantoon käytettävät lannoitteet, maanparannusaineet, lisäysaineisto (kuten siemenet, taimet, pistokkaat jne.), kasvinsuojeluaineet, rehut ja raaka-aineet. Tuotantosuunta: Tuotantojärjestelmä, joka muodostaa tuotantoteknologian ja paikan suhteen itsenäisen kokonaisuuden. Kasvintuotannon tuotantosuuntia ovat peltokasvituotanto (mukaan lukien avomaalla tapahtuva puutarhatuotanto, hedelmäviljely, laitumet ja niityt), kasvihuonetuotanto ja sienten kasvatus. Tuotantotapa: Käytettävä viljelymenetelmä, joka voi olla joko luonnonmukainen tai tavanomainen. Tässä ohjeessa tarkoitettu luonnonmukainen tuotantotapa määritellään neuvoston asetuksessa ja toimeenpanoasetuksessa. Luomutuotantotapaa noudatetaan myös siirtymävaihelohkoilla. Tuotantoyksikkö: Tuotantotavan perusteella tilasta erotettu kokonaisuus. Tuotantoyksikkö ja siihen liittyvät tuotantorakennukset määritellään luomusuunnitelmassa. Tila voi sisältää sekä luomu että tavanomaisen tuotantoyksikön. Täydennyslannoite: Lannoite tai maanparannusaine, joka on peräisin luomuyksikön ulkopuolelta. Sallitut täydennyslannoitteet on lueteltu toimeenpanoasetuksen liitteessä I. Valvontajärjestelmä: Neuvoston asetuksen ja toimeenpanoasetuksen mukainen luonnonmukaisen tuotannon valvontajärjestelmä. Luomuvalvontajärjestelmään liittyvät tuotantotarkastukset eivät ole suorassa yhteydessä maatalouden tukiin liittyviin tarkastuksiin, vaan ne keskittyvät osittain eri asioihin. Luomutarkastuksen hyväksyminen ei näin ollen osoita, että kaikkia tukiehtoja olisi noudatettu. Myöskään tukitarkastuksen hyväksyminen ei tarkoita sitä, että kaikkia luomusääntöjä olisi välttämättä noudatettu. Valvontaviranomainen: Luomutuotantoa valvova viranomainen. Luomumaataloustuotantoa valvovat Suomessa ELY-keskukset. Evira valvoo luonnonmukaisesti tuotettua lisäysaineistoa, rehuja sekä elintarvikkeiden valmistusta, varastointia ja tukkukauppaa. Viljelyskartta: Kartta, johon on merkitty peruslohkoittain kaikki toimijan omistamat tai hallitsemat viljelysmaat sekä tuotantorakennukset. 8
11 3 Valvontajärjestelmään liittyminen Tuotettaessa ja markkinoitaessa tuotteita luomutuotettuina on kuuluttava luomuvalvontaan Luomuvalvontaan haetaan luomuvalvontalomakkeella 1 ja lisälomakkeella 1a 1h Hakemukseen liitetään luomusuunnitelma Liittymispäivä on aikaisintaan päivä, jolloin hakemus saapuu ELY-keskukseen tai Eviraan Hakiessaan järjestelmään toimija sitoutuu noudattamaan luomulainsäädäntöä Valvontajärjestelmän hyväksytty toimija saa siirtymäajan jälkeen markkinoida tuotteitaan luomutuotettuina. Luonnonmukaiseen tuotantotapaan viittaavien merkintöjen käyttäminen edellyttää toimijan liittymistä luomuvalvontajärjestelmään. Merkintöjä voidaan käyttää maataloustuotteissa, elintarvikkeissa, rehuissa sekä kasvien lisäysaineistossa ja siemenissä. Tuotteessa on luonnonmukaiseen tuotantotapaan viittaavia merkintöjä, jos ostajalle annetaan käsitys, että tuote on tuotettu luonnonmukaista tuotantoa koskevien vaatimusten mukaan. Viittaus voi olla pakkausmerkinnöissä, mainosmateriaalissa tai kaupallisissa asiakirjoissa. Luonnonmukaiseen tuotantotapaan viittaavia merkintöjä ovat erityisesti seuraavat maininnat: luonnonmukainen, ekologinen ja biologinen ja niiden tavalliset johdokset (luomu-, eko- ja bio-) tai diminutiivit yksin tai yhdistettynä sekä biodynaaminen, orgaaninen ja orgaanis-biologinen. Luonnonmukaiseen tuotantotapaan viittaaviksi merkinnöiksi katsotaan myös muissa jäsenmaissa käytössä olevat viralliset termit, kuten organic, biologique ja ökologisch, jotka on lueteltu neuvoston asetuksen liitteessä. 3.1 Valvontajärjestelmään liittyminen Valvontajärjestelmään liittymistä haetaan ELYkeskuksesta. Hakemus tehdään luomuvalvontalomakkeella 1 (peruslomake) sekä tuotantosuunnan mukaisella täydennyslomakkeella (taulukko 1). Luonnonmukaista eläintuotantoa ei pääsääntöisesti voida harjoittaa ilman luonnonmukaista kasvintuotantoa. Lisäysaineiston, rehujen ja elintarvikkeiden osalta liittymistä haetaan Elintarviketurvallisuusvirasto Evirasta. 3.2 Hakemus valvontajärjestelmään liittymiseksi Ennen valvontajärjestelmään hakemista toimijan on perehdyttävä luonnonmukaisen tuotannon vaatimuksiin ja valmisteltava hakemuksessa vaadittavat liitteet. Hakemus voidaan jättää mihin vuodenaikaan tahansa. Hakemus kannattaa kuitenkin jättää hyvissä ajoin keväällä, koska siirtymävaihe voi alkaa aikaisintaan liittymispäivästä. Liittymispäivä on aikaisintaan se päivä, jolloin toimijan hakemus saapuu ELY-keskukseen tai Eviraan. 9
12 Taulukko 1. Tuotantosuunnan mukaiset täydennyslomakkeet Tuotantosuunta Täydennyslomakkeen numero Sovellettavat tuotanto-ohjeet Toimintaa valvova viranomainen ja tunnusnumero Peltokasvituotanto mukaan lukien avomaalla tapahtuva puutarhatuotanto ja hedelmänviljely 1a Tämä ohje ELY-keskus (FI-EKO-xxx) Kasvihuonetuotanto ja sienten viljely 1b Tämä ohje ELY-keskus (FI-EKO-xxx) Keruutuotanto 1c Luonnonmukaisen tuotannon ohjeet 5 Keruutuotanto ELY-keskus (FI-EKO-xxx) Kotieläintuotanto 1d Luonnonmukainen tuotanto 2 Eläintuotannon ehdot ELY-keskus (FI-EKO-xxx) Alhaisen jalostusasteen valmistustoiminta 1e Tämä ohje ELY-keskus (FI-EKO-xxx) Lisäysaineiston pakkaaminen, tukkukauppa ja maahantuonti 1f Luonnonmukaisen tuotannon ohjeet 9 Lisäysaineisto Evira (FI-EKO-201) Rehujen valmistus, tukkukauppa ja maahantuonti 1g Luonnonmukaisen tuotannon ohjeet 7 Rehut Evira (FI-EKO-201) Elintarvikkeiden valmistus, valmistuttaminen, varastointi, tukkukauppa ja maahantuonti 1h Luonnonmukaisen tuotannon ohjeet 3 Elintarvikkeet Evira (FI-EKO-201) Kaikki luonnonmukaisen tuotannon ohjeet ja lomakkeet ovat saatavissa Eviran internet-sivuilta osoitteesta: > Lomakkeet ja ohjeet > Luomu. Hakemuksessa valvontajärjestelmään liittymiseksi toimija sitoutuu: noudattamaan luonnonmukaista tuotantoa koskevia sääntöjä ilmoittamaan valvontaviranomaiselle välittömästi epäilyksestä, että hänen tuottamansa, valmistamansa tai toiselta toimijalta saama tuote ei täytä luomutuotantovaatimuksia hyväksymään luonnonmukaista tuotantoa koskevien asetusten mukaiset seuraamukset rikkomuksen tai sääntöjenvastaisuuden tapahduttua ilmoittamaan seuraamustapauksessa (markkinointikielto, erottaminen valvontajärjestelmästä) asiasta tuotteen ostajille kirjallisesti sen varmistamiseksi, että luonnonmukaiseen tuotantotapaan viittaavat merkinnät poistetaan kyseisistä tuotteista päästämään tarkastusviranomaisen tarkastamaan tuotantoyksikön kaikki osat (myös mahdollinen tavanomainen yksikkö), mukaan lukien kirjanpito ja siihen liittyvät asiakirjat antamaan kaikki tarkastuksen tekemisen kannalta tarpeelliset tiedot antamaan pyynnöstä valvontaviranomaisille omien laadunvarmistusohjelmiensa tulokset maksamaan tarkastuksista säädetyt maksut. Allekirjoittaessaan hakemuksen valvontajärjestelmään liittymisestä toimija sitoutuu noudattamaan luvussa 1 mainittuja säädöksiä. Hakemukseen liitetään kohdassa 5.1 kuvattu luomusuunnitelma. Hakemuksessa toimija ilmoittaa peruslohkoittain ja/tai kasvihuoneittain/ osastoittain päivämäärän, jolloin siirtymävaihe aloitetaan. Myös lohkot tai kasvihuoneet, jotka jäävät pysyvästi tavanomaiseen tuotantoon, ilmoitetaan hakemuksessa. Jos toimija hakee siirtymävaiheen lyhentämistä, on hakemuksen yhteydessä oltava asiaan liittyvät erilliset selvitykset (ks. kohta 14.2). 10
13 3.3 Alkutarkastus Alkutarkastus tehdään kullekin tuotantosuunnalle vain kerran. Tavallisesti siihen yhdistetään myös ensimmäinen tuotantotarkastus. Alkutarkastuksen tilalla tekee Eviran valtuuttama luonnonmukaisen tuotannon tarkastaja ELY-keskuksen toimeksiannosta tai ELY-keskuksen virkamies. Tarkastaja laatii alkutarkastuskertomuksen, jonka toimija todentaa allekirjoituksellaan. Kasvintuotannon alkutarkastuksessa selvitetään: toimijan ja tilan edellytykset noudattaa tuotantoehtoja. luomusuunnitelman sisältö ja sen vastaavuus tarkastuksessa todettujen olosuhteiden kanssa. peltojen aiempi käyttö. Pellon viljelyhistorian tai ulkopuolisen saastelähteen perusteella ELY-keskus voi edellyttää esimerkiksi torjunta-aine- tai raskasmetallijäämäanalyysia tai pidennettyä siirtymäaikaa. Analyysikustannuksista vastaa pääsääntöisesti toimija. tilan mahdollinen jakaminen yksiköihin (ks. kohta 4) ja rinnakkaisviljely (kohta 18) muiden kuin luomutuotteiden käsittely tai varastointi tilalla mahdollinen alihankkijoiden käyttö. 3.4 Valvontajärjestelmään hyväksyminen Valvontaviranomainen päättää toimijan hyväksymisestä valvontajärjestelmään alkutarkastuskertomuksen perusteella. Toimijalta voidaan vaatia lisäselvityksiä tai toimenpiteitä sen varmistamiseksi, että edellytykset noudattaa luomutuotannon vaatimuksia täyttyvät. Valvontajärjestelmään hyväksytty toimija merkitään Eviran ylläpitämään luonnonmukaisen tuotannon rekisteriin. Toimija saa päätöksen valvontajärjestelmään hyväksymisestä. Kopio alkutarkastuskertomuksesta liitetään päätökseen. Jatkossa toimijalle tehdään tuotantotarkastus vähintään kerran vuodessa. Valvontajärjestelmään hyväksytty toimija voi siirtymävaiheen jälkeen myydä tuottamiaan luonnonmukaisesti tuotettuja tuotteita luonnonmukaiseen tuotantotapaan viittaavin merkinnöin. 11
14 4 Tuotantoyksikön/tilan määrittely Tilalla voidaan viljellä sekä luonnonmukaisesti että tavanomaisesti, jos viljeltävät lajikkeet ovat helposti erikseen tunnistettavia ja viljelylohkot ja tuotantopaikat ovat erilliset Luomuyksikössä ei saa käyttää tai varastoida luomutuotannossa kiellettyjä tuotantopanoksia. Kun koko tilaa viljellään luonnonmukaisin menetelmin mukaan lukien mahdollinen eläintuotanto, tila muodostaa yhden luonnonmukaisen tuotannon yksikön (luomuyksikkö). Eviran tulkinta: Luomutuotannossa olevalle lohkolle on jätettävä vähintään yhden (1) metrin levyinen suojavyöhyke, mikäli lohko rajoittuu suoraan tavanomaisessa tuotannossa olevaan lohkoon. Tila on jaettava tavanomaiseen ja luonnonmukaiseen yksikköön, jos tilalla tuotetaan jatkuvasti sekä tavanomaisia että luomutuotteita. Tilalla voi olla luomuyksikön lisäksi tavanomainen yksikkö mikäli seuraavat edellytykset täyttyvät: luomuyksikön tuotantopaikat, viljelylohkot, laitumet, ulkojaloittelualueet, ulkotarhat, eläinten kasvatuksessa käytetyt rakennukset ja tarpeen mukaan kasvituotteiden varastoinnissa käytetyt tilat, kasvituotteet, eläintuotteet, raaka-aineet ja tuotantopanokset ovat selvästi erillään (erillinen rakennus tai erillisellä sisäänkäynnillä varustettu muu tila) tavanomaisesti viljellystä yksiköstä ja asia on kuvattu luomusuunnitelmassa. Viljan kuivauksen ja varastoinnin osalta eri tuotantotavoilla tuotetun viljan erottamiseksi riittävät erilliset siilot; eri tuotantotavoilla viljellyissä yksiköissä viljellään eri lajikkeita, jotka ovat helposti toisistaan tunnistettavissa. Muuten rinnakkaisviljely on mahdollista vain tietyissä tapauksissa, jos ELY-keskus on myöntänyt siihen luvan (ks. kohta 18.2) ja Eviran tulkinta: eri tuotantotavoilla viljeltyjen lohkojen väliin on jätetty vähintään yhden (1) metrin käsittelemätön suojavyöhyke. Luomutuotantoyksikössä ei saa käyttää tai varastoida luomutuotannossa kiellettyjä lannoitevalmisteita tai kasvinsuojeluaineita. Sallitut tuotteet on lueteltu toimeenpanoasetuksen liitteissä I ja II (tämän ohjeen liite 1). Kiellettyjen tuotteiden käyttö ei ole mahdollista myöskään piha-alueilla tai pientareilla. Metsässä voidaan käyttää myös muita kuin toimeenpanoasetuksessa sallittuja tuotantopanoksia, jos: tilan metsäalueilla ei harjoiteta luomukeruuta; käyttötarve ja säilytyspaikat kuvataan luomusuunnitelmassa; tuotantopanosten käytöstä pidetään kirjaa ja luomutuotannossa kiellettyjä tuotantopanoksia ei säilytetä luomutuotantoyksikössä. 12
15 5 Suunnitelmat Luomutilalla on oltava ajantasainen luomusuunnitelma Luomusuunnitelmassa kuvataan sekä luomu- että mahdollisen tavanomaisen yksikön olosuhteet, menetelmät ja riskit Luomusuunnitelma tarkastetaan tuotantotarkastuksella Viljelijällä on oltava myös vuotuinen tuotantosuunnitelma, josta selviävät lohkokohtaisesti viljeltävät kasvilajit 5.1 Luomusuunnitelma Luomusuunnitelmassa kuvataan tilan olosuhteet, noudatettavat viljelymenetelmät sekä viljelmään ja viljelyyn liittyvät riskit. Luomusuunnitelma toimii ennen kaikkea oman toiminnan laadullisen kehittämisen apuvälineenä. Jokaisella luomutuotantoa harjoittavalla tilalla on aina oltava ajantasainen luomusuunnitelma. Toimija voi laatia luomusuunnitelman itse tai käyttäen apunaan esim. neuvojaa. Luomusuunnitelmaa ei kuitenkaan tarvitse hyväksyttää tai tarkastuttaa etukäteen neuvojalla tai tarkastajalla vaan sen vastaavuus toimintaan tarkastetaan alkutarkastuksella. Jatkossa luomusuunnitelmaa on päivitettävä olosuhteiden muuttuessa. Luomusuunnitelma tarkastetaan tuotantotarkastuksen yhteydessä. Luomusuunnitelmassa on kuvattava myös tilan mahdollisen tavanomaisen yksikön toiminta. Luomusuunnitelmamalli on saatavissa Eviran internetsivuilta > Lomakkkeet ja ohjeet > Luomu > Mallipohjat luomutoimijoille. Sivuilta löytyy myös viljelykiertosuunnitelmamalli. Luomusuunnitelman on sisällettävä vähintään seuraavat asiat: 1) Kuvaus tuotanto- ja varastointitiloista, josta ilmenee: tuotantoon ja varastointiin käytettävät tilat (kuten viljan kuivaus, lajittelu, tuotteiden valmistus ja varastointitilat) tuotanto- ja varastointitilojen sijainti (omassa luomu/tavanomaisessa yksikössä, toisessa luomuyksikössä tai luomuyksikön ulkopuolella) toimenpiteet, erityisesti tuotantotilojen ja -välineiden puhdistus, joilla varmistetaan eri tuotantotavoilla tuotettujen tuotteiden erilläänpito. 2) Viljelykiertosuunnitelma, josta ilmenee: viljelykierto kasviryhmä- ja kasvulohkokohtaisesti mahdolliset viljelykierron ulkopuoliset nurmet viljelykierron pituus, jonka jälkeen kierto alkaa alusta päivämäärä, mistä lukien toimija on kullakin peruslohkolla sitoutunut noudattamaan luomutuotantovaatimuksia. 3) Lannoitussuunnitelma, josta ilmenee vähintään: kuinka lannoitus aiotaan tilalla hoitaa. Onko viljelykierto riittävän monipuolinen lannoituksen varmistamiseksi vai joudutaanko turvautumaan täydennyslannoitukseen. perustelut mahdolliselle täydennyslannoitteiden käytölle (ks. kohta 16.1). Lisäksi ilmoitetaan käytettäväksi aiottujen tuotteiden nimet ja arvioidut käyttömäärät. lannan alkuperä ja laji (käytetäänkö luomu- vai tavanomaisten eläinten lan- 13
16 taa, onko kyseessä kuivalanta, lietelanta vai virtsa, mistä eläinlajeista käytettävä lanta on peräisin). lannankäsittely- ja/tai kompostointisuunnitelma. Lannoituksesta tarkemmin kohdassa 16. 4) Kasvinsuojelusuunnitelma, josta ilmenevät: tilan olosuhteiden vaikutus kasvinsuojeluun, ennaltaehkäisevät toimet ja odotettavissa olevat kasvinsuojelulliset uhat viljelykierron vahvuudet ja heikkoudet kasvitautien, tuholaisten ja rikkakasvien suhteen. Mitkä kasvitaudit, tuholaiset ja rikkakasvit saattavat muodostua ongelmaksi halutussa viljelykierrossa. Miten niitä ennaltaehkäistään ja miten mahdollisessa ongelmatapauksessa toimitaan. Kasvinsuojelusta tarkemmin kohdassa 17. 5) Viljelyskartta (esim. hallinnon digitaalinen lohkokartta), jossa kuvataan: kaikki tilan pellot (myös vuokrapellot) peruslohkoittain eriteltynä. Jos peruslohkolla on paljon kasvulohkoja, voidaan edellyttää lisäksi viljelykiertoa selventävää karttaa lohkorajat merkittävä selvästi (kartalle ja maastoon), jos eri tuotantotavoilla viljeltävien lohkojen tai eri toimijoiden hallinnassa olevien lohkojen välinen raja ei ole helposti maastossa havaittavissa; tuotanto- ja varastotilojen sijainti. 6) Kuvaus tuotteiden kuljetuksesta kuka vastaa tuotteiden kuljetuksesta jatkokäsittelyyn, tukku- ja/tai vähittäiskauppaan, tuottaja vai tuotteiden ostaja miten kuljetus tapahtuu jos kuljetus tapahtuu irtotavarana, miten on varmistettu, että tuotteen vastaanottava toimija kuuluu luomuvalvontaan kuinka tarkastetaan tuotteita vastaanotettaessa pakkausmerkintöjen ja saateasiakirjojen vastaavuus kuinka tarkastetaan luomutuotteita ostettaessa luomutodistus eli asiakirjaselvitys. Kuljetuksesta tarkemmin kohdassa 12 Tuotteiden kuljetus. 7) Muut mahdolliset asiat kuvaus mahdollisesta alihankinnasta ja toimista, joilla varmistetaan tuotteiden jäljitettävyys mahdollisen alihankintayrityksen antama sitoumus kuvaus mahdollisesta pysyvästä rinnakkaisviljelystä (mitkä lajit/lajikkeet, erilläänpitotoimenpiteet) onko pysyvälle rinnakkaisviljelylle haettu lupa ja kuinka pitkään se on voimassa. Rinnakkaisviljelyn edellytyksistä kerrotaan tarkemmin kohdassa 18. Muiden tuotantosuuntien vaatimat lisäykset luomusuunnitelmaan on kuvattu ko. ohjeissa. 5.2 Vuosittainen tuotantosuunnitelma Luomusuunnitelman lisäksi viljelijän tulee laatia vuosittainen tuotantosuunnitelma, josta selviää lohkokohtaisesti viljeltävät kasvilajit. Jos viljelijä hakee EU:n rahoittamia tai kansallisia maa- tai puutarhatalouden tukia, annetaan tuotantosuunnitelma pinta-alatuen kasvulohkolomakkeella (lnro 102B). Lomake palautetaan kunnan maaseutuelinkeinoviranomaiselle. Jos viljelijä ei hae tukia (viljelijä kuuluu valvontajärjestelmään, mutta ei tukijärjestelmään), on tuotantosuunnitelma annettava erillisellä selvityksellä, joka toimitetaan ennen kylvöä tai istutusta (esimerkiksi kasvihuoneet ja sienimöt) tai viimeistään kuluvan vuoden toukokuun loppuun mennessä ELY-keskukseen. Vuoden tuotantosuunnitelmassa esitetään viljelykasvit kasvulohkoittain pinta-aloineen. Viljelijän pitää säilyttää tarkastusta varten jäljennös tuotantosuunnitelmasta (esimerkiksi kopio 102B ja 117 lomakkeista). 14
17 6 Tuotantotarkastukset Luomutilat tarkastetaan vähintään kerran vuodessa Tarkastuksen tekee Eviran valtuuttama tarkastaja Osa tarkastuksista tehdään ennalta ilmoittamatta Tuotantotarkastuksesta tehdään päätös, jossa määrätään mahdolliset seuraamukset Kaikki luomuvalvontaan kuuluvat saavat asiakirjaselvityksen, joka osoittaa toimijan kuuluvan luomuvalvontaan Luonnonmukaisia tuotteita ostettaessa on tarkastettava myyjän asiakirjaselvitys Valvontajärjestelmään kuuluvat tilat tarkastetaan paikan päällä vähintään kerran vuodessa. Tarkastuksen tekee Eviran valtuuttama tarkastaja tai ELY-keskuksen virkamies. Valtuutettu tarkastaja toimii virkavastuulla. Osalle eläintuotannon valvonta-järjestelmään kuuluvista tiloista tehdään toinen tarkastus, joka ajoittuu eläinten sisäruokintakaudelle. Toimijalle voidaan myös määrätä maksullinen uusintatarkastus tuotantotarkastuksessa havaittujen epäkohtien tarkastamiseksi. Luomutarkastuksia tehdään koko kalenterivuoden ajan. Tarkastukset kohdennetaan riskikartoituksen perusteella. Osa tarkastuksista tehdään ennalta ilmoittamatta. Tuotantotarkastuksessa käytetään apuna esitäytettyä tuotantotarkastuskertomusta, jonka lohkokohtaiset tiedot perustuvat kasvulohkolomakkeella (lnro 102B) annettuihin tietoihin. Toimija todentaa allekirjoituksellaan tarkastajan täyttämän tuotantotarkastuskertomuksen. Kopio tarkastuskertomuksesta toimitetaan tilalle tuotantotarkastuspäätöksen mukana. Mikäli toimijalla on huomautettavaa tarkastuksen kulusta tai tarkastuskertomuksesta, voi toimija jättää oman selvityksensä. Sen voi antaa erillisellä lomakkeella (Luomuvalvontalomake 5), joka on saatavissa Eviran internetsivuilta: > Lomakkeet ja ohjeet > Luomu > Tarkastus). Lomakkeen voi jättää joko tarkastuksen yhteydessä tarkastajalle tai toimittaa valvontaviranomaiselle viikon kuluessa tarkastuksesta. Toimijan selvityksen antaminen ei millään tavoin vie mahdollisuutta hallintolain 34 :n mukaiseen asianosaisen kuulemiseen. ELY-keskus kuulee toimijaa ennen kuin se esimerkiksi antaa seuraamuksen säännönvastaisuuden tapahduttua. ELY-keskus antaa luomutarkastuksen jälkeen luomuviljelijälle luomutodistuksen eli asiakirjaselvityksen, jolla luomuviljelijä voi osoittaa täyttävänsä luomutuotannon vaatimukset. ELYkeskus antaa erillisen päätöksen tarkastuksesta siinä tapauksessa, että säädetyt vaatimukset eivät täyty. Tuotantotarkastukset laskutetaan kulloinkin voimassa olevan hinnaston mukaisesti. Hinnasto on saatavissa Eviran internet-sivuilta osoitteesta > Asiakokonaisuudet > Luomu > Valvonta > Hinnasto. 6.1 Luomutodistus eli asiakirjaselvitys Luomutodistus eli asiakirjaselvitys on valvontaviranomaisen antama todistus luomuvalvontaan kuulumisesta. Siitä käy ilmi mm. toimijan tuotetyypit tuotantotavoittain ja selvityksen voimassaoloaika (yleensä seuraavan vuoden kalenterivuoden loppuun). Luomutodistuksella toimija voi osoittaa kuuluvansa valvontaan, mutta se ei kuitenkaan takaa yksittäistä tuote-erää luonnonmukaisesti tuotetuksi. Ostettaessa luonnonmukaisesti tuotettuja 15
18 tuotteita toimijoiden on tarkastettava tavarantoimittajiensa asiakirjaselvitys. Tarkastustapa kuvataan luomusuunnitelmassa. Eviran internetsivulla (Evira > Asiakokonaisuudet > Luomu > Luomuhakupalvelu) olevan hakupalvelun tietoja voi käyttää apuna tavarantoimittajan asiakirjaselvityksen tarkastamisessa: Varmista ensin tietojen ajantasaisuus suoraan tavarantoimittajalta. Tulosta sitten asiakirjaselvitys tositteeksi ja merkitse se tarkastetuksi. Eviran tulkinta: Tarkastuksen tuloksen voi kirjata esimerkiksi vaatimuksenmukaisuusvakuuteen tai muuhun erän mukana tulleeseen saateasiakirjaan. Tavarantoimittajien asiakirjaselvityksen tarkastustavan osalta voi kirjata luomusuunnitelmaan esimerkiksi seuraavantyyppisillä lauseilla ja tavoilla: Esimerkki 1. Luomutaimien toimittajia pyydetään liittämään kopio viimeisimmästä asiakirjaselvityksestä tuotantovuoden ensimmäisen toimituserän tilausvahvistukseen. Vastaanotettuun kopioon merkitään OK, jos selvitys on riittävä ja kunnossa, sekä tarkistajan nimi ja päivämäärä. Kopio liitetään varastokirjanpidon tositteisiin. Esimerkki 2. Luomutaimien toimittajilta pyydetään kopio viimeisimmästä asiakirjaselvityksestä jokaisen toimituserän yhteydessä. Selvitys tarkastetaan tuotteiden vastaanoton yhteydessä. Kopioon merkitään OK, jos selvitys on riittävä ja kunnossa, sekä tarkistajan nimi ja päivämäärä. Kopio liitetään varastokirjanpidon tositteisiin. Kun luomukasvinviljelytilalla ei ole sellaisia tavarantoimittajia, joiden asiakirjaselvitys tulisi säännöllisesti tarkastaa, voi luomusuunnitelmaa selvyyden vuoksi täydentää esimerkiksi seuraavasti: Esimerkki 3. Tilalla ei ole tavarantoimittajia, joiden tuotteiden vastaanotto edellyttää asiakirjaselvityksen tarkastamista. Tilanteen muuttuessa luomusuunnitelmaa täydennetään tältä osin. Esimerkki 4. Mahdollisilta tavarantoimittajilta, joiden tuotteiden vastaanotto edellyttää asiakirjaselvityksen tarkastamista, pyydetään kopio viimeisimmästä asiakirjaselvityksestä ensimmäistä toimituserän tilausvahvistuksen yhteydessä. Vastaanotettuun kopioon merkitään OK, jos selvitys on riittävä ja kunnossa, sekä tarkistajan nimi ja päivämäärä. Kopio liitetään varastokirjanpidon tositteisiin. 16
19 7 Seuraamukset ja muutoksenhaku Huomautus on kirjallinen kehotus korjata asia ilman määräaikaa tai määräajassa. Markkinointikielto tarkoittaa, ettei tuotteita saa markkinoida luomutuotteina. ELY-keskusten päätöksiin voi hakea muutosta hallinto-oikeudesta Seuraamuksista säännönvastaisuuksien tapahduttua määrätään ohjeen 1 luvussa mainituissa säädöksissä. Valvontaviranomainen voi päättää huomautuksista ja markkinointikielloista sekä poistaa toimijan valvontajärjestelmästä määräaikaisesti. Huomautus on kirjallinen kehotus tai ohje puutteen korjaamiseksi. Huomautusta on noudatettava määräajassa ja se voi edellyttää uutta tarkastusta. Huomautuksen noudattamatta jättäminen johtaa tavallisesti markkinointikieltoon. Markkinointikielto tarkoittaa luonnonmukaiseen tuotantoon viittaavien merkintöjen poistamista tuotteista ja tuotteiden markkinoille pääsyn estämistä luonnonmukaisesti tuotettuina. Markkinointikielto voi koskea tuote-erää tai määräaikaisesti tuotantosuuntaa tai koko tilaa. Toimijan on ilmoitettava kirjallisesti tuotteen ostajalle saamastaan markkinointikiellosta. Markkinointikielto ei estä tuotteen markkinointia tavanomaisena tuotteena. Valvontajärjestelmästä poistettu toimija voi hakeutua määräajan jälkeen uudelleen valvontajärjestelmään. Tällöin siirtymävaihe alkaa kuitenkin alusta. Myös Evira voi poistaa valvontajärjestelmästä määräajaksi toimijan, joka on tahallisesti tai törkeästä huolimattomuudesta laiminlyönyt säädetyt maksut. Tuomioistuin voi tuomita sakkoja tahallaan tai törkeästä huolimattomuudesta aiheutetusta sääntöjenrikkomuksesta. 7.1 Muutoksenhaku ELY-keskuksen päätöksiin saa hakea muutosta valittamalla 30 päivän kuluessa päätöksen tiedoksisaantipäivästä. ELY-keskuksen päätöksen mukana saat aina oikaisuvaatimus- tai muutoksenhakuohjeet. Tiivistettynä mahdollisuudet luomuvalvonnan ratkaisujen ja päätösten oikaisuvaatimus- ja valitusmenettelyyn ovat seuraavat: Oikaisuvaatimusmenettely Jos olet tyytymätön ELY-keskuksen ratkaisuun koskien luomutodistusta eli asiakirjaselvitystä, pitää sinun tehdä oikaisuvaatimus ratkaisun tehneelle ELY-keskukselle. Vasta oikaisuvaatimuksesta annetusta ELY-keskuksen päätöksestä voi hakea muutosta valittamalla hallintooikeuteen. Muissa ELY-keskuksen ratkaisuissa kuin luomutodistusta koskevissa asioissa muutosta haetaan suoraan valittamalla hallintooikeuteen. Muutoksenhakumenettely Muutosta oikaisuvaatimukseen annettuun ELYkeskuksen päätökseen tai muuhun ELYkeskuksen päätökseen, joka on annettu uuden luomuvalvontalain nojalla tai EU:n luomuvalvontaa koskevan lainsäädännön nojalla, voit hakea valittamalla päätöksestä hallinto-oikeuteen. Esimerkiksi ELY-keskuksen päätös luomuvalvontaan hyväksymisestä ELY-keskuksen päätös luvasta käyttää tavanomaista siementä ELY-keskuksen päätös luomutuotteen markkinointikiellosta Hallinto-oikeuden päätöksestä voi edelleen hakea muutosta valittamalla korkeimpaan hallintooikeuteen siinä järjestyksessä kuin hallintolainkäyttölaissa (586/1996) säädetään. 17
20 8 Muutokset tilan toiminnassa tai olosuhteissa Uutta tuotantosuuntaa tai tuotantosuunnan vaihtoa haetaan hakemuslomakkeen täydennyslomakkeella Toimijan vaihtuessa on vanhan toimijan erottava kirjallisesti valvontajärjestelmästä ja uuden sitouduttava tuotantovaatimusten noudattamiseen Maatilan tai sen osien omistus-, vuokra- tai hallintaoikeuden muutokset ja valvontajärjestelmästä eroaminen on ilmoitettava kirjallisesti valvontaviranomaiselle Valvonnasta eroamisen jälkeen ei voi myydä aiemminkaan tuotettuja tuotteita luomuna 8.1 Tuotantosuunnan liittäminen tai vaihtaminen Uuden tuotantosuunnan liittämistä valvontajärjestelmään haetaan luomuvalvontalomakkeen 1 täydennyslomakkeella (a - h) (ks. kohta 3.1). Myös tuotantosuunnan vaihtoa haetaan täydennyslomakkeella. Uuden tuotantosuunnan osalta tuotteiden myyminen luonnonmukaisesti on mahdollista alkutarkastuksen, valvontajärjestelmään hyväksymispäätöksen ja siirtymävaiheen jälkeen. 8.2 Muut muutokset Tilan toiminnassa ja olosuhteissa tapahtuvat muutokset on kirjattava luomusuunnitelmaan. Tietyt muutokset edellyttävät lisäksi kirjallista ilmoitusta valvontaviranomaiselle. Ilmoitus on tehtävä 14 vuorokauden kuluessa muutoksesta. Valvontaviranomaiselle ilmoitettavia muutoksia ovat: luonnonmukaisen tuotannon valvontajärjestelmään merkityn tilan ja/tai toimijan vaihtuminen. Vanhan toimijan tulee kirjallisesti erota valvontajärjestelmästä. Uudelta toimijalta edellytetään kirjallista sitoumusta valvontajärjestelmään liittymisen ehtoihin. maatilan tai sen osien omistus-, vuokra- tai hallintaoikeuden muutokset ilmoitus luonnonmukaisen tuotannon valvontajärjestelmästä eroamisesta alihankintasopimus (katso luku 10). Muutoksista voi ilmoittaa luomuvalvontalomakkeella 10. Osoitteen, puhelinnumeron ja sähköpostiosoitteen muutoksesta on aina ilmoitettava kunnan maaseutuelinkeinoviranomaiselle. 8.3 Valvonnasta eroaminen Toimijan lopettaessa luomutuotannon hänen on erottava luomuvalvontajärjestelmästä kirjallisesti. Valvonta- ja tukijärjestelmä ovat eri asioita. Luomutukisopimuksen päättymisen jälkeen viljelijä voi jatkaa luomutuotantoa kuuluen vain valvontajärjestelmään. Viljelijän oikeus myydä tuottamiaan luomutuotteita luomuna päättyy sinä päivänä kun päätös toimijan poistamisesta luomuvalvontajärjestelmästä on tehty. Jos viljelijä lopettaa luomuviljelyn, mutta haluaa säilyttää varastossa olevien vanhojen luomutuotteiden luomustatuksen, voi viljelijä jäädä luomuvalvontaan pelkästään varastojen osalta. Tällöin vuosittaisessa tuotantotarkastuksessa tarkastetaan pelkästään varastointiin ja erilläänpitoon liittyvät asiat. 18
21 9 Muuntogeenisten organismien (GMO) kielto Muuntogeenisten organismien käyttö on kielletty lukuun ottamatta eläinlääkkeitä Rehuissa, elintarvikkeissa ja siemenissä tieto muuntogeenisistä ainesosista löytyy pakkausmerkinnöistä tai asiakirjoista Muista tuotteista on pyydettävä myyjän antama vakuutus, ettei tuote sisällä muuntogeenisiä ainesosia Muuntogeenisten organismien (GMO) ja niiden johdannaisten käyttö on luonnonmukaisessa tuotannossa kiellettyä elintarvikkeina, rehuina, valmistuksen apuaineina (myös uuttoliuottimet), kasvinsuojeluaineina, lannoitteina, maanparannusaineina, siemeninä, kasvien lisäysaineistona, mikro-organismeina ja eläiminä. Kielto ei koske eläinlääkkeitä. Toimijan on varmistettava, etteivät hänen käyttämänsä tuotteet tai tuotantopanokset ole merkitty GMO-merkinnöin. Rehujen, siementen ja elintarvikkeiden kohdalla toimijat voivat luottaa tuotteen pakkausmerkintöihin tai tuotteen mukana kulkeviin asiakirjoihin. Muiden tuotantopanosten kuin siementen, rehujen ja elintarvikkeiden kohdalla toimijoiden on vaadittava myyjältä valmistajan antama vakuutus, ettei tuote sisällä muuntogeenisiä organismeja tai niillä tuotettuja aineita. Malli vakuudesta on saatavissa Eviran internet-sivuilta > Lomakkeet ja ohjeet > Luomu > Mallipohjat luomutoimijoille. Vakuutusta on vaadittava eloperäisiä ainesosia sisältävistä tuotteista sekä tuotteista, jotka sisältävät mikrobeja. Eviran tulkinta: Vakuutusta ei kuitenkaan tarvitse pyytää tuotteista, jotka sisältävät vain kotimaista alkuperää olevaa lantaa, nestemäistä ulostetta, kasviperäistä ainesta tai turvetta eikä tuotteista, jotka ovat Eviran ylläpitämillä luonnonmukaiseen tuotantoon soveltuvien lannoitevalmisteiden tai kasvinsuojeluaineiden listoilla. 19
22 10 Tuotteiden varastointi, kauppakunnostus ja jalostus Koko luomutuotteiden käsittely- ja varastointiketju kuuluu luomuvalvonnan piiriin Tuotteiden varastointi on järjestettävä niin, että eri tuotantotavoilla tuotettujen erien tunnistaminen on aina mahdollista Tuotteiden vähäinen käsittely kuten kauppakunnostus ja pakkaaminen tarkastetaan osana luonnonmukaisen kasvintuotannon valvontaa Tuotteiden jalostustoimintaa varten on liityttävä erikseen ELY-keskuksen tai Eviran luomuelintarvikkeiden valmistuksen valvontaan Tuotteiden käsittely, esimerkiksi luomuviljan, kuivaus ja varastointi luomuyksikön ulkopuolella, edellyttää aina kuvausta luomusuunnitelmassa, ja usein myös erillistä kirjallista sopimusta Rahtityö tarkastetaan osana luomutilan toimintaa, ja siksi alihankkijan on aina annettava kirjallinen sitoumus luomuehtojen noudattamisesta Yleistä Tuotteiden varastointi on järjestettävä niin, että eri tuotantotavoilla tuotettujen erien tunnistaminen on aina mahdollista (luomu, siirtymävaihe, tavanomainen). Koko käsittely- ja varastointiketjun on kuuluttava luomuvalvonnan piiriin. Tuotteiden käsittely sadonkorjuun jälkeen muilla kuin toimeenpanoasetuksen liitteessä II erikseen tähän tarkoitukseen mainituilla aineilla on kiellettyä. Tuotteiden käsittely ionisoivalla säteilyllä on kiellettyä. Tuotantotilojen ja -paikkojen vuokraaminen Maatilan ulkopuolelta vuokratut tilat (esimerkiksi varastot tai sadon käsittelylaitteet) ovat osa luomuyksikköä kun ne on kuvattu luomusuunnitelmassa. Kun vuokrasopimukseen liittyy luomutuotteiden käsittelytehtäviä, joita vuokraaja siirtää vuokranantajan tehtäväksi, on kyseessä alihankintatoiminta. Tehtäviä voivat olla esimerkiksi tuotteiden kuljetukset, vastaanotto, erilläänpito, puhdistustoimenpiteet, valmistus, tuotteiden merkintä, varastointi, luovutukset ja muu käsittelyyn liittyvä työ (ks. tarkemmin kohta 10.3). Esimerkki 1. Luomutila hoitaa itse viljan kuivauksen ja varastoinnin naapuritilan kuivurissa. Luomuviljelijän on tehtävä kirjallinen vuokrasopimus naapurin kanssa ja kuvattava kuivaus ja varastointitoiminta sekä tuotteiden erilläänpito luomusuunnitelmassaan. Erillistä kirjallista ilmoitusta ELY-keskukselle ei tarvitse tehdä. Esimerkki 2. Luomuviljelijä kuivaa ja varastoi viljaa maamiesseuran kuivurissa, jossa hän on osakkaana. Kuivuri kuuluu luomuviljelijän kautta luomuvalvontaan, ja viljelijä itse vastaa luomuvaatimusten noudattamisesta kuivurissa. Vuokrasopimusta ei tarvita, kun luomuviljelijä on käsittelytilan osaomistaja, haltija tai jäsen. Luomusuunnitelmassa on kuitenkin oltava kuvaus toiminnasta ja erilläänpitotoimenpiteistä. Esimerkki 3. Luomuviljelijä tekee luomujuureksista sosetta paikallisen koulun tiloissa ja laitteilla. Viljelijä hoitaa itse kaikki valmistuksen vaiheet ja varastoi tuotteet omissa tiloissaan. Viljelijä vastaa luomuvaatimusten noudattamisesta. Toiminta on kuvattu luomusuunnitelmassa. Koulun ei tarvitse sitoutua luomuvaatimusten noudattamiseen eikä kuulua luomuvalvontaan. Edellä kuvattuihin esimerkkeihin sopiva vuokrasopimusmalli, jota on saatavissa Eviran internetsivuilta: > Lomakkeet ja ohjeet > Luomu > Mallipohjat luomutoimijoille. 20
23 10.1 Tuotteiden kauppakunnostus ja vähäinen käsittely ELY-keskus valvoo maataloustuotantoa eli tilalla tapahtuvia toimintoja, joiden tarkoituksena on omalla tilalla tuotettujen jalostamattomien maataloustuotteiden tuottaminen, pakkaaminen ja niiden merkitseminen luonnonmukaisesti tuotetuiksi. Myös maatilalla tapahtuva tilan omien luonnonmukaisesti tuotettujen maataloustuotteiden kauppakunnostus, pesu, kuivaaminen ym. vähäinen käsittely kuuluvat ELY -keskuksen valvontaan. Esimerkkejä: perunoiden pakkaaminen säkkeihin/ vähittäispakkauksiin ja merkitseminen luomuperunoiksi kananmunien tai hunajan pakkaaminen ja merkitseminen luomutuotteiksi perunoiden pesu ja turvetus viljan, yrttien tai marjojen kuivaaminen. Käytettäessä alihankintaa (rahtityötä) on myös rahtityöntekijän kuuluttava valvonnan piiriin (ks. kohta 10.3) Alhaisen jalostusasteen valmistustoiminta Evira vastaa luomuelintarvikkeiden valmistajien ja maahantuojien luomuvalvonnasta. Tästä on poikkeuksena maatiloilla tapahtuva tilan omien tuotteiden alhaisen jalostusasteen valmistustoiminta, jota valvoo ELY-keskus maataloustuotannon tarkastusten yhteydessä. Tästä ehdosta on poikkeukset ainoastaan leivän ja yrttisuolan valmistuksen osalta. Alhaisen jalostusasteen valmistustoiminta on oma tuotantosuuntansa ja sen aloittamisesta on tehtävä hakemus ELY-keskukseen lomakkeella 1e. Alhaisen jalostusasteen ohje ja hakemuslomake on saatavilla Eviran internet-sivuilla, > Lomakkeet ja ohjeet > Luomu. Esimerkkejä alhaisen jalostusasteen valmistustoiminnasta: jauhojen, ryynien, hiutaleiden tms. valmistus tilalla omassa myllyssä perunoiden ja kasvisten kuoriminen, pilkkominen ja ryöppääminen marjojen tai ternimaidon tms. jäädyttäminen lihan paloittelu ja jauhelihan valmistus leivän valmistus. Tilan omien jauhojen lisäksi voidaan käyttää vettä, suolaa ja tuorehiivaa. luomuraaka-aineiden sekoittaminen keskenään, kuten raasteiden, yrttisekoitusten, myslien, mehujen (täysmehu ilman sokeria) ja soseiden valmistus yrttisuolan valmistus viilin valmistaminen omasta juuresta edellä mainittujen tuotteiden pakkaaminen ja merkitseminen luomutuotteiksi valmistuksen jälkeen tilan ulkopuolella rahtityönä teetettyjen tuotteiden paloittelu, sekoittaminen, jäädyttäminen tms. sekä pakkaaminen merkitseminen luomutuotteiksi maatilalla (esim. rahtimyllyssä jauhetut luomujauhot, teurastamosta palautettu liha). Jos on kyse muusta kuin edellä kuvasta valmistustoiminnasta, on maatilan hakeuduttava luomuelintarvikkeiden valmistustoiminnan valvontajärjestelmään lähettämällä tätä koskeva hakemus Eviralle. Lisätietoja internetsivuilla, > Lomakkeet ja ohjeet > Luomu. Huom! Alhaisen jalostusasteen valmistustoiminnan valvonnan piiriin kuuluu ainoastaan tilan omien maatalousperäisten raaka-aineiden jalostus. Kun maatalouden raaka-aineita hankitaan esimerkiksi toiselta luomuviljelijältä, on liityttävä luomuelintarvikkeiden valmistuksen valvontaan. Käytettäessä alihankintaa (rahtityötä) on myös rahtityöntekijän kuuluttava valvonnan piiriin (ks. tarkemmin kohta 10.3) Luomutuotteiden käsittely luomutuotantoyksikön ulkopuolella Vastuut ja tuotteiden erilläänpito korostuvat kun luomutuotteita käsitellään luomuyksikön ulkopuolella. Luomuvalvonnan näkökulmasta luomuviljelijä on aina vastuussa siitä, että luomuehtoja noudatetaan, vaikka esimerkiksi viljan kuivaisi ja varastoisi naapuritila. Siksi vastuista tuotteiden käsittelyssä on aina huolehdittava etukäteen kuvauksin luomusuunnitelmassa ja kirjallisin sopimuksin. Luomutuotteiden käsittelyn ja valmistamisen valvonnassa maatilalla on selkeä työnjako valvontaviranomaisten (ELY-keskus ja Evira) välillä. Tilanteissa, joissa luomutuotteiden käsittelyä on annettu tehtäväksi rahti- tai alihankintatyönä, voi kuitenkin olla vaikea hahmottaa, mitä asioita luomusuunnitelmaan on kuvattava, mitä ilmoituksia on tehtävä valvonnalle ja kuka tosiasiallisesti alihankkijoita tarkastaa. Taulukko 2 ja tämän luvun esimerkit ohjeistavat erilaisissa tilanteissa. 21
24 Taulukko 2. Luomutuotteiden käsittely ja valmistaminen omalla luomutilalla tai alihankintana Luomutuotteiden käsittely ja valmistus luomutilalla Vähäinen käsittely Omien tuotteiden merkintä ja vähäinen käsittely Kuvaus luomusuunnitelmaan - ilmoitusta ELY-keskukselle ei tarvita ELY-keskus tarkastaa tilalla Alhaisen jalostusasteen valmistustoiminta Omien tuotteiden jalostus Kuvaus luomusuunnitelmaan Liityttävä erikseen valvontaan eli tehtävä hakemus ELY-keskukseen ELY-keskus tarkastaa tilalla Sama toiminta alihankintana Luomusuunnitelma + alihankkijan sitoumus + ilmoitus ELY-keskukselle ELY-keskus tarkastaa (esim. luomutilan naapuritilan, joka kuivaa ja varastoi) Evira tarkastaa (esim. porkkanapakkaajan) Luomusuunnitelma + alihankkijan sitoumus + ilmoitus ELY-keskukselle Evira tarkastaa alihankkijan (esim. teurastamo tai mylly) Muu elintarvikkeiden valmistus tai tukkukauppa Raaka-aineita tilan ulkopuolelta Luomusuunnitelma Liityttävä erikseen valvontaan eli tehtävä hakemus Eviralle Evira tarkastaa maatilalla Luomusuunnitelma + alihankkijan sitoumus + ilmoitus Eviralle Evira tarkastaa alihankkijan Alihankintamenettely (rahtityö) Kun luomutila siirtää luomutuotteiden käsittelyvaiheita vaikkapa tavanomaisen naapuritilan tehtäväksi rahtityönä, kutsutaan menettelyä alihankinnaksi, jossa luomutila toimii päämiehenä ja naapuri alihankkijana. Tunnusomaista alihankintamenettelylle on, että luomutuotteen omistajuus säilyy päämiehellä läpi koko alihankintatoiminnon ajan. Alihankkijan tekemä rahtityö tarkastetaan osana päämiehen toimintaa, ja siksi alihankkijan on annettava päämiehelle kirjallinen sitoumus luomusäädösten noudattamisesta. Alihankkijan sitoumuksella alihankkija vahvistaa kirjallisesti sitoumuksensa noudattaa toiminnassaan luomutuotantoa koskevia säännöksiä ja valvontajärjestelmää. Alihankkijan sitoumus tarvitaan aina, eli vaikka alihankintayritys (esimerkiksi toinen luomutila, teurastamo tai mylly) jo kuuluu luomuvalvontaan oman luomuviljelyn tai -valmistustoiminnan osalta. Päämies liittää sitoumuksen osaksi omaa luomusuunnitelmaansa. Päämiehen on ilmoitettava sitoumuksesta ELYkeskukselle, jotta alihankkijan toimipaikat olisivat luomuvalvonnan tiedossa ja tarkastettavissa. Ilmoituksen voi tehdä vapaamuotoisena tai käyttämällä yleistä muutosilmoituslomaketta: Evira > Asiakokonaisuudet > Luomu > Luomun lomakkeet ja ohjeet > Ilmoitukset luomuvalvonnalle > Muutokset toiminnassa > Alkutuotanto. Ilmoituksesta tulee selvitä toimipaikan eli alihankkijan yhteystiedot, luomutoiminnot ja käsiteltävät tuotteet. Eviran laatimat alihankintasopimusmallit sisältävät kaikki tarvittavat tiedot, joten kopio sopimuksesta riittää ilmoitukseksi. Malliasiakirja Alihankkijan sitoumus sisältää esimerkin lainsäädännön edellyttämästä sitoumuksesta luomutuotannon valvontaan. Malli on saatavissa Eviran internetsivuilta: > Lomakkeet ja ohjeet > Luomu > Mallipohjat luomutoimijoille. Mallia voi täydentää muilla mahdollisilla asioilla, joista on sovittava päämiehen ja alihankkijan välillä. Esimerkki 1. Luomutilan viljan kuivaus ja varastointi tavanomaisen tilan kuivurissa. Tavanomainen tila hoitaa kuivauksen ja viljan käsittelyn. Luomusuunnitelmassa on kuvattu tuotteiden erilläänpito kuivauksen ja varastoinnin aikana. Luomuviljelijä vastaa luomuvaatimusten noudattamisesta kuivauksen ja varastoinnin aikana. Tämän lisäksi tavanomainen tilan on annettava luomuviljelijälle kirjallinen sitoumus, jossa tavanomainen tila sitoutuu noudattamaan luomuvaatimuksia kuivauksen ja varastoinnin osalta. Varastointi tarkastetaan luomutarkastuksen yhteydessä Alihankintamenettelyn soveltaminen tuotteiden valmistamiseen Alihankintamenettely sopii esimerkiksi tilanteeseen, jossa useat luomutilat samalla alueella käyttävät samaa myllyä. Myllyllä voi sen lisäksi 22